《居仁报李季言论养生之益》
宋代·刘子翚

平生外骛已知非，木枕藤衾老可依。
春半风光唯掩户，病边怀抱自忘机。
不知静守绵绵息，何似閒随栩栩飞。
欲寄勤渠问仙李，玄关底处是真归。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。